Diari Oficial de la Generalitat Valenciana


Sumari del DOGV 9427, del 14-09-2022 (2022/8160)

Extracte de la Resolució de 9 de setembre de 2022, del director general de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant la Resolució de 30 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades, amb càrrec a l'exercici pressupostari 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9427

Data del DOGV
:   14-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8160


Data del document
:   09-09-2022

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 9 de setembre de 2022, del director general de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant la Resolució de 30 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades, amb càrrec a l'exercici pressupostari 2022. [2022/8160]  
  
  
  
BDNS (identif.): 605007.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/605007)  
Mitjançant la Resolució de 30 de desembre de 2021, de la Direcció General de LABORA Servei Valencià d'Ocupació i Formació, publicada en el DOGV núm. 9256, de 14 de gener de 2022, es va aprovar la convocatòria per a la concessió de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2022, en aplicació de l'Ordre TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades a finançar-la.  
Per la Resolució de 20 de juliol de 2022, del conseller d'Economia Sostenible, Sectors Productius, Comerç i Treball, s'autoritza una generació de crèdit per augment d'ingressos del Ministeri d'Educació i Formació Professional, que incrementa l'esmentada línia en 68.630.868,90 euros.  
Per la Resolució de 25 de juliol de 2022, del conseller d'Economia Sostenible, Sectors Productius, Comerç i Treball, s'autoritza una generació de crèdit per augment d'ingressos del Servei Públic d'Ocupació Estatal, que incrementa l'esmentada línia en 5.771.233,00 euros.  
  
D'altra banda, existeix un saldo disponible en la línia S5644000 d'1.150.000 euros, que es destinen a l'esmentada convocatòria, i corresponen 744.520,54 euros a formació dirigida a l'obtenció de certificats de professionalitat, finançada pel Ministeri d'Educació i Formació Professional, i 405.479,46 euros a la formació no dirigida a l'obtenció de certificats de professionalitat, finançada pel Servei Públic d'Ocupació Estatal.  
D'acord amb això, i fent ús de la facultat que confereix a aquesta direcció general l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, es procedeix, mitjançant la resolució a la qual es refereix aquest extracte, a incrementar la dotació pressupostària assignada en el resolc segon de la Resolució de 30 de desembre de 2021, anteriorment esmentada, amb càrrec a la línia genèrica de subvenció S5644000, del capítol IV, del subprograma 322.52, del pressupost de LABORA Servei Valencià d'Ocupació i Formació per a l'exercici 2022, fins a un import global màxim de 42.290.518,90 euros, la qual cosa suposa un increment de 56.652.391,90 euros, que s'afig a la dotació inicial estimada que apujava a 72.577.172 euros, amb la distribució que s'indica en la resolució de modificació de la convocatòria.  
  
  
València, 9 de septiembre de 2022.- El director general de LABORA Servei Valencià d'Ocupació i Formació: Enric Nomdedéu i Biosca.